माथि उड्दै

Vidya Tiware

आमाले सुरिलो र मिठो स्वरमा गीत गाइरहनु भएको थियो । चन्दुले गीत सुनिरहेको थियो । सुन्दा सुन्दै चन्दु निदायो । उसले आफू उडिरहेको सपना देख्यो।

उड्दा उड्दै ऊ बगैँचामा पुग्यो । हेर ! कति राम्रो पुतली! पुतलीले भन्यो, “नमस्ते ! तिमीलाई कस्तो छ ?” “ सन्चै छु, धन्यवाद ”, चन्दुले उत्तर दियो ।

चन्दु अझ माथि उड्यो । उड्दा उड्दै,ऊ भँगेरी भएको ठाउँमा पुग्यो । उनले सोधिन्, “नमस्ते, तिमीलाई कस्तो छ?” “एकदम ठिक छु, धन्यवाद”, चन्दुले जवाफ दियो ।

ऊ अझै उचाइमा पुग्यो । उड्दै, झन् उड्दै एउटा चिलसँग उसको भेट भयो । “ए साथी ! के छ खबर?” चिलले सोध्यो । चन्दुले भन्यो “मलाई रमाइलो लागेको छ ।”

चन्दु अझ माथि माथि उढिरहेको थियो । उसलाई उड्न सजिलो भइरहेको थियो । यति माथि कि ऊ हवाइजहाज भएको ठाउँमा पुग्यो । “ए चन्दु ! कस्तो छ तिमीलाई?” हवाइजले सोध्यो । “ठिक छ , शुभ यात्रा!” चन्दुले उत्तर दियो ।

पहिला भन्दा चन्दु झन् माथि उड्यो । ऊ अझै उड्दै थियो । एउटा रकेटले उसलाई भेट्यो । “नमस्ते सर, तपाईँलाई कस्तो छ?” रकेटले ठूलो स्वरमा सोध्यो । चन्दुले हाँस्दै भन्यो “एकदम राम्रो ।”

अझै पनि चन्दु माथि माथि उड्दै थियो ।अहिले ताराहरु चारैतिर चम्कीरहेका थिए। चन्दु ताराहरुमध्ये एक भएझैँ, अरु ताराहरु चन्दुलाई हेरेर हाँसिरहेका थिए । एउटा ताराले उसलाई सोध्यो , “चन्दु तिमीलाई कस्तो लागिरहेको छ ?” “एकदम राम्रो”! चन्दुले भन्यो । अचानक, ताराहरु काम्न र हल्लिन शुरु गरे ।

चन्दुलाई हल्लाएर उठाउने आमा थिईन। “शुभप्रभात, तिमीलाई कस्तो छ ?” उसले आमालाई बेस्सरी अंगालो हालेर भन्यो, “ अँ, मलाई पहिला भन्दा अहिले राम्रो लागिरहेको छ ।”

Brought to you by

Let's Read! is an initiative of The Asia Foundation's Books for Asia program that fosters young readers in Asia. booksforasia.org To read more books like this and get further information, visit letsreadasia.org .

Original Story Flying High, author: Vidya Tiware. . illustrator: Rijuta Ghate. Published by Pratham Books, https://storyweaver.org.in/stories/839-flying-high © Pratham Books. Released under CC BY 4.0.

This work is a modified version of the original story. © The Asia Foundation, 2018. Some rights reserved. Released under CC BY 4.0.

For full terms of use and attribution, http://creativecommons.org/licenses/by/4.0/

Contributing translators: Rojvin Pradhan, anju shrestha, and Goma Banjade